เรื่องร้องเรียน (สะพาน,ความปลอดภัย,จราจร) วันที่ 2023-02-08 11:04:06 — แขวงกระทุ่มราย เขตหนองจอก กรุงเทพมหานคร
พบปัญหารถจอดบนถนนที่มีเส้นขาวแดง หน้าอาคารสงเคราะห์ข้าราชการกรุงเทพตลอดแนวไปจนถึงหลังตลาดนัด โดยส่วนมากที่พบจะเป็นรถหน้าตาและทะเบียนเดิมๆ ที่จอดทุกวัน การจอดจอดแบบนี้ทำให้รถที่จะกลับรถใต้สะพาน หรือพวกรถโดยสารเข้ายังเลนซ้ายสุดไม่ได้และรถพวกนี้ก็จะหยุดรถในเลนกลางแทนทำให้รถที่ถูกปล่อยไฟเขียวมาไม่ระบายตัว ส่งผลให้รถติดและเสี่ยงอุบัติเหตุ
เคยแจ้งเรื่องนี้ไปแล้ว แต่เย็นของวันที่ผู้เกี่ยวข้องบอกว่าแก้ไขแล้ว ก็ยังพบปัญหาเดิมอยู่ และพบซ้ำหนักขึ้นในวันถัดไป (รูปถ่ายวันนี้ถ่ายไม่ทันเพราะขับรถ) เหมือนทางผู้เกี่ยวข้องแก้ไขแค่เพียงผักชีโรยหน้า ไม่ได้มีการทำroot cause analysis เพื่อหาสาเหตุจริงๆของปัญหาและแก้ไขให้ตรงจุด รวมถึงแนวทางในการป้องกันที่ตอบกลับมานั้นเป็นการตอบแนวทางป้องกันแบบขอไปที ไร้หลักฐานประกอบของแนวทางการป้องกันที่แจ้งมา ส่งกลับมาเป็นรูปถ่ายคนละมุมกับปัญหาที่แจ้ง อีกทั้งปัญหานี้เป็นปัญหาที่อยู่ใกล้พื้นสำคัญๆ ทั้งสำนักงานเขตหนองจอก ป้อมตำรวจ สน.หนองจอกแต่กลับได้รับการแก้ไขที่ไม่มีประสิทธิภาพเลยถ้าเรื่องที่เป็นปัญหาที่อยู่ใกล้แค่เพียงนี้ยังแก้ไขป้องกันได้ไม่มีประสิทธิภาพ จะสามารถทำเรื่องอื่นๆให้พัฒนาได้อย่างไร
ท้ายนี้ อยากจะถามว่า รถที่จอดอยู่นั่นมีรถที่เป็นของข้าราชการที่อาศัยอยู่อาคารสงเคราะห์นั้นใช่หรือไม่ ถึงไม่กล้าหรือแก้ได้ไม่มีประสิทธิภาพเช่นนี้